**Maria Dicusar**

**Universitatatea „Vasile Alecsandri” din Bacău**

**Facultatea de Litere**

**Acasă.**

**Sunt conștient și responsabil, mă gândesc la viitoarea mea carieră**

**Acasă** – loc în care doar activezi, fără a fi îndrăgostit de ceea ce faci. (Consecința nealegerii potrivite a profesiei).

**Acasă –** echilibrul, armonia între profesie și cel care o practică – atenție – cu dragoste.

În fiecare din noi trăiește un Armstrong.. Și am doar un singur argument, de fapt e mai mult o metaforă: în alegerea carierei îmi place să amintesc de cuceritorul satelitului natural – Armstrong. Căci fiecare din noi, ieri sau poate acum, a fost sau e la doi pași de **casă** – carieră, e important să ne simțim peste tot ca acasă, dar să avem o singură **Casă.** Ah, da! Și mai este important ca acest Armstrong din noi să nu fie pe moarte.. Fii! și Stai! treaz în fața dorinței tale, căci pe cineva acei trei pași sperie, iar altcineva e încurajat de un kilometraj, pentru că tocmai i s-a dat șansa de a se antrena. Nu-ți pune plumb pe aripi! Dă-te din calea ta! Când nu ți se deschide o ușă, nu-i întoarce spatele; vezi să n-o pățești ca mine: încearcă, poate și a ta se deschide de la tine, nu către tine. Și nu fac acum apel la bonton, cum că ar trebui să fii amabil și să nu furi locul cuiva. Cariera nu e ca locul în autobuz, pe care-l oferi sau ți-l oferă cineva; Nu e chiar atât de fix-pix; dacă pe scaunul din autobuz stă oricine comod, păi în carieră confortul nu e la picioarele fiecăruia. Omul toată viața nu face nimic decât să fure. Și furi atât timp cât iei fără să pui în loc, la loc sau să dai ceva la schimb. Până și un fruct din livadă pe care-l rupi e un furt, dacă, pe urmă, ai tăiat pomul. Furi de la natură..Așa că, ce spuneam? Ah, da, deci nu e vorba de complezență și nici de codul etic. Iată ce trebuie salvat în minte: nu fura, pentru că tot tu rămâi în pagubă.

Când a făcut al doilea și ultimul său pas pe Lună și văzându-se atât de strâmtorat, înconjurat de... nimic (nici măcar aer suficient n-avea), înainte de a renunța în subconștient la un al treilea pas, creierul lui Armstrong a transmis către toate sistemele și organele o informație: *vreau* **Acasă***.* Eu și Neil Armstrong suntem două lumi diferite, dar știu că ambii am privit Luna ca pe un vis măreț. Și când a ajuns pe Planetă, era **acasă**, cu minusculă! (locul în cariera sa), nu neapărat pe fotoliul său moale pe care, amintindu-și de el pe lună, îl găsea deja poate nu îndeajuns de confortabil cum este, de exemplu, hamacul (starea de comoditate când nu faci nimic).

Când Armstrong își luă bilet spre orașul său din SUA, când își puse centura de siguranță, când simți că avionul se desprinse de asfalt, își trimise, probabil, gândul **Acasă**..Acesta [gândul] ajunse fără combustibil, fără pilot, fără de bagaj. Gândul are o putere nebună. E telekinezic; El mișcă obiecte și oameni. Iată de ce, nu doar Armstrong se gândea la fotoliul său, ci și fotoliul se gândea la el. E foarte importnt acest lucru, pentru că viitorul profesionist și însăși cariera pe care vrea s-o îmbrățișeze formeză un cuplu. Preț de-o frază, preț de-un zbor aerian al unui gând, avionul ateriză și el în orășelul de baștină al pasagerului. Acesta respira... aer.. În 45 de minute urmează să intre în cartierul unde locuiește..Deja nu mai conta nimic pentru el..Mint. Ceva se mai ținea de el, și-anume taximetristul care-i spuse, printre altele, că și dânsul stă pe undeva prin preajmă.. Taxiul opri în scară.

Era acasă, dar încă nu **Acasă**. Și poate că Armstrong și-ar fi lăsat bagajul în grija boschetarului care cerșea în colțul bulevardului, lângă tomberon, ca atunci când revine, să-și ia bagajul (acesta mai stă în fața blocului, pentru că boschetarii din America îs îndestulați și, apropo, cel pe care-l întâlni Armstrong n-are nevoie de blugi și cămașe semnate S. Oliver sau Orsay, nu pentru că nu le-ar vrea, ci, simplu: n-are ocazii speciale în care să opteze pentru așa ținute și nici planuri să aterizeze pe lună sau altundeva într-un loc din Univers).

**Acasă** e oriunde nu te simți ca pe Lună. Fals. Armstrong și în living se simțea ca pe un International Airport. Și probabil există o unitate de măsură, nu neapărat în SI, care să adeverească egală inegalitatea (tautologie indispensabilă pentru a reda justețea) din ecuația lui Armstrong, cum că distanța până la lună e mai mică decât cea din living până la biroul său. Doar sufletul (important să fie al tău, nu al altcuiva din familie sau vecini deștepți!) e capabil să admită o așa „aberație”..Prin absurd, sufletul e un matematician excepțional..Încrede-te în matematica părinților care te vor doctor și uite-așa îți „sădești” crucea pe carieră.

Cu bagajul în mână, obosit, la ceas e 12 fără 12 a doua zi... și-ar dormi pe el, sub o oarecare ușă, nu mai contează care. Era, poate, vorba nu de doi, ci de trei, maximum patru pași (nu era pe Lună, totuși, ci pe palier), pentru a ajunge acasă. Și, pentru că, probabil, obosit, făcuse cinci pași..Cam leneș..Era în living. Acolo unde niciodată nu se simțea...**Acasă**. De ce?.Pentru că de pe fotoliul său, acela care, la început, i se părea că-i conferă prea puțin confort, are o vedere fantastică către geamul din mansardă, iar dacă îl deschide pe acesta, în fața ochilor i se proiectează orice vis... iar al său era Luna..De pe acel fotoliu, luna i se părea o minge suspendată de acoperișul casei sale. Când își lăsă toată ființa în fotoliul său, în fața telescopului – nu neapărat cel mai bun din lume, Armstrong, nu probabil, ci cu siguranță, era **Acasă** (cu majusculă).

**Acasă** e acolo, unde ritmul cardiac nu sporește din pricina stresului, ci a liniștii..Acolo unde obiectele tac din lipsă de emoție, e ananghie..E casa lor, nu a ta..Alegerea unei cariere presupune găsirea drumului spre **Casă**. Cea a sufletului. Pentru că altfel nu se poate. Adică se poate – ajungi pe Lună (acolo de unde, când revii „glorios”, la sigur nu Oscar te așteaptă, ci sapa de lemn), iar pe lună nu vei face decât un pas. Armstrong a fost prea curajos. Și tu, probabil să te sperii încă în timpul călătoriei...În acest caz, cel mai înțelept pas, care e doar unul, e cel nefăcut..Stop. Fă o piruetă. Vezi, îți place?.Dacă nu, leapădă blugii Orsay. Renunță. La fel ca boschetarul, n-ai nevoie de acei pantaloni, pentru că n-o să ai vreodată ocazia să-i porți. Într-adevar, nu e ușor: e foarte ușor! Boschetarul, da, a deschis, probabil, bagajul lui Armstrong, dar n-a putut să fure cămășile, pentru că cine, dacă nu Armstrong urma să se plimbe pe covorul roșu spre a i se decerna premiul? Nu furați blugi și cămăși, pentru că asta nu înseamnă să furi un obiect, ci o șansă. Șansa altcuiva.